aa922aa2ef5076b9427a80eb3376d24d
πόσο κοστίζει ο καθαρισμός στρώματος από έμπειρους επαγγελματίες;
douleutaras.gr
2021.31
ανάλογα με τις διαστάσεις του στρώματος του κρεβατιού σου, καθορίζονται και οι τιμές από επαγγελματίες. στην πλατφόρμα μας μπορείς να βρεις έμπειρα συνεργεία για να αναλάβουν το βιολογικό καθαρισμό στρωμάτων στο χώρο σου, στις καλύτερες τιμές.
ενδεικτικά, ο καθαρισμός στρώματος από εξειδικευμένο συνεργείο ξεκινά στα 20€. για στρώματα διπλών κρεβατιών, οι τιμές ξεκινούν στα 25€. ωστόσο, πρέπει να ξέρεις ότι το κόστος διαφοροποιείται, ανάλογα με το συνεργείο που θα αναλάβει την εργασία και τις μεθόδους καθαρισμού που χρησιμοποιεί.

b8201f80da7d783d4a048de40bcc68ac
πόσο συχνά πρέπει να γίνεται ο ολοκληρωμένος καθαρισμός στρώματος;
douleutaras.gr
2021.31
ίσως να μην το συνειδητοποιούμε, αλλά στο στρώμα του καναπέ ή του κρεβατιού περνάμε πολύ χρόνο, χωρίς να σκεφτόμαστε ότι μπορεί να φέρουν κάποιο κίνδυνο για την υγεία μας. ειδικά το να εμφανιστούν ακάρεα, είναι ένας πολύ ρεαλιστικός κίνδυνος που μπορεί να αντιμετωπίσεις, τουλάχιστον μια φορά μέσα σε λίγα χρόνια.
οι ειδικοί συστήνουν να γίνεται καθαρισμός στρώματος, τουλάχιστον μια φορά το χρόνο, έτσι ώστε να αποφεύγεις πιθανές μολύνσεις από επιβλαβείς μικροοργανισμούς. ο βιολογικός καθαρισμός στρωμάτων μπορεί να βοηθήσει και στο να απομακρύνεις δύσκολους λεκέδες και δυσάρεστες οσμές, από ιδρώτα, αίμα, ακόμα και ούρα. αυτός είναι και ο λόγος, για τον οποίο ο βιολογικός καθαρισμός συστήνεται και για βρεφικά κρεβάτια.

e7d903f395c4d723860e480567323199
πώς να διατηρείς τα στρώματα καθαρά μετά το βιολογικό καθαρισμό;
douleutaras.gr
2021.31
η καθαριότητα είναι πάντα ένας χρήσιμος σύμμαχος, στην προσπάθειά σου να διατηρήσεις την υγιεινή των στρωμάτων σου. ωστόσο, ο βιολογικός καθαρισμός στρώματος δύσκολα γίνεται συχνά και κάτι πρέπει να κάνεις, για να διατηρείς το στρώμα σου σε καλή κατάσταση.

μερικές απλές ενέργειες που μπορείς να κάνεις, για να διατηρείς το στρώμα καθαρό, ανάμεσα σε βιολογικούς καθαρισμούς, είναι:
1. σκούπισε το στρώμα με ηλεκτρική σκούπα. ένας εύκολος τρόπος για καθαρισμό στρώματος, όσο περίεργο και αν σου φαίνεται, είναι με την ηλεκτρική σκούπα. χρησιμοποίησε τη, για να περάσεις όλες του τις επιφάνειες και μην ξεχάσεις τις γωνίες και τα πλαϊνά του.

2. γύρισε το από την αντίθετη πλευρά. ένας άλλος απλός τρόπος για να κρατήσεις το στρώμα σου σε καλή κατάσταση είναι να φροντίζεις να το αναποδογυρίζεις συχνά. έτσι, δε θα προλαβαίνουν να δημιουργηθούν δύσκολοι λεκέδες που δε θα φεύγουν, αλλά και θα διατηρήσει καλύτερα το σχήμα του.

3. αέρισε το συχνά. για ένα καθαρό στρώμα είναι σημαντικό να το αφήνεις να αναπνέει και ανά τακτά χρονικά διαστήματα να το βγάζεις στον ήλιο. ο αέρας και το φως το ήλιου είναι από τους χειρότερους εχθρούς των μικροβίων και επομένως ένας από τους καλύτερους συμμάχους του βιολογικού καθαρισμού.
ωστόσο, καμία από αυτές τις μεθόδους δεν προσφέρουν ριζική λύση και δεν αντικαθιστά τον επαγγελματικό καθαρισμό στρώματος. αν, μάλιστα, ζεις σε μεγάλη πόλη, οι ρύποι και τα μικρόβια στην ατμόσφαιρα επιδεινώνουν το πρόβλημα. έτσι, ο βιολογικός καθαρισμός στρώματος θεωρείται πολύ σημαντικός, για να κοιμάσαι ήσυχα.
e904bdaf7fc79767066574d656ddd37b
γιατί να επιλέξεις συνεργείο του douleutaras.gr για το βιολογικό καθαρισμό στρωμάτων;
douleutaras.gr
2021.31


στην πλατφόρμα μας θα βρεις αξιολογημένα συνεργεία με μεγάλη εμπειρία στο βιολογικό καθαρισμό στρωμάτων. οι επαγγελματίες μας διαθέτουν άρτια τεχνογνωσία, αλλά και σύγχρονο εξοπλισμό, χάρη στον οποίο μπορούν να προσφέρουν άμεσες και ολοκληρωμένες λύσεις, για την υγιεινή του κρεβατιού σου. επίσης, μπορούν να σου δώσουν χρήσιμες συμβουλές, για να διατηρήσεις το στρώμα σου σε καλή κατάσταση.

αν θέλεις να απαλλαγείς από ακάρεα και άλλους επιβλαβείς μικροοργανισμούς, ο βιολογικός καθαρισμός στρωμάτων είναι η λύση που ψάχνεις. καταχώρησε την εργασία σου στην πλατφόρμα μας εντελώς δωρεάν και θα πάρεις άμεσα την καλύτερη προσφορά για καθαρισμό στρώματος, από έμπειρο συνεργείο στην περιοχή σου!
5f992430f54627b71d94210bd7e569bc
τα 5 βήματα για να καθαρίσεις σωστά το στρώμα του κρεβατιού μόνος σου!
douleutaras.gr
2021.31


δώσε στο στρώμα του κρεβατιού σου την τέλεια όψη και καθάρισε το εύκολα με τα εξής βήματα και συμβουλές!

1. ηλεκτρική σκούπα

το πρώτο και βασικό βήμα για να ξεκινήσεις να καθαρίζεις το στρώμα σου είναι να απομακρύνεις την σκόνη. όπως και το δάπεδο του σπιτιού σου έτσι και εδώ μπορείς να “στηριχτείς” στην ηλεκτρική σου σκούπα. προσάρμοσε το ειδικό μικρό εξάρτημα στο μπροστινό μέρος και πέρασε όλη την επιφάνεια του στρώματος. ξέστρωσε πρώτα τα σεντόνια σου και ξεκίνα το σκούπισμα. άρχισε από την επάνω επιφάνεια και συνέχισε στο πλάι αλλά και στην ανάποδη μεριά αφού το γυρίσεις. η διαδικασία αυτή είναι καλό να γίνεται αρκετά συχνά ακόμη και μία φορά στις δύο εβδομάδες. με αυτό τον τρόπο δεν θα συσσωρευτεί σκόνη και μικρά σκουπιδάκια που δεν κάνουν καλό στην υγεία. και ο καθαρισμός καναπέ μπορεί να ξεκινήσει έτσι.

2. απομάκρυνε τις οσμές

όσο συχνά και να αλλάζεις τα σεντόνια σου, το στρώμα σου συγκεντρώνει διάφορες μυρωδιές. αυτές μπορεί να προέρχονται από τον ιδρώτα, από το σώμα σου αλλά και από τυχόν λεκέδες. μπορεί να μην είναι ευδιάκριτες όμως υπάρχουν και γι’ αυτό ένας βαθύς καθαρισμός με μαγειρική σόδα θα κάνει θαύματα. η σόδα λειτουργεί ως μαγνήτης στις δυσάρεστες οσμές και θα τις απομακρύνει γρήγορα. άπλωσε λίγη ποσότητα σκόνης πάνω στο στρώμα σου και τρίψε με μία βούρτσα ώστε να εισχωρήσει στο ύφασμα του στρώματος όπου “ζουν” οι μυρωδιές. άφησέ την να δράσει για μερικά λεπτά ή και ώρες αν διαθέτεις τον χρόνο και έπειτα πέρασε την επιφάνεια ξανά με την ηλεκτρική σκούπα. δεν θα μείνει κανένα ίχνος μυρωδιάς και υγρασίας!

3. εξαφάνισε τους λεκέδες

το στρώμα του κρεβατιού σου μπορεί να υποστεί μικρές ζημιές και να λερώσει από λεκέδες που προκλήθηκαν από μία άτυχη στιγμή. μία απροσεξία στον καφέ, μία αταξία του κατοικίδιού σου αλλά και στίγματα από αίμα και ούρα μπορούν να δημιουργήσουν ακόμη και τους πιο επίμονους λεκέδες. η αντιμετώπισή τους θα είναι ακόμη πιο δύσκολη όσο περισσότερο καιρό τους αφήσεις να ξεραθούν. είναι προτιμότερο να αφαιρεθούν άμεσα και φυσικά με εξειδικευμένο τρόπο ανάλογα κάθε φορά με την σύσταση του λεκέ.

καθαρισμός λεκέδων από αίμα

το βασικό εργαλείο σου για την αντιμετώπιση του συγκεκριμένου λεκέ είναι το αλάτι. μπορείς να το χρησιμοποιήσεις με δύο τρόπους ανάλογα με την δυσκολία που θα εμφανίσει. ένας τρόπος είναι να ψεκάσεις την επιφάνεια με ένα μείγμα από αλάτι και κρύο νερό. το ζεστό νερό είναι πιθανό να απλώσει τις κηλίδες αίματος γι΄αυτό απόφυγέ το. αν ο λεκές έχει μείνει καιρό και το ύφασμα έχει “ποτίσει” τότε χρειάζεσαι πιο δραστικά μέτρα. δημιούργησε μία πάστα από ¼ της κούπας οξυζενέ, ένα κουταλάκι υγρό σαπούνι πιάτων και ένα κουταλάκι αλάτι. ελαφρά άπλωσέ το στο σημείο  και άφησέ το να δράσει πριν το απομακρύνεις με ένα πανάκι βουτηγμένο σε οξυζενέ.

καθαρισμός λεκέδων από ούρα

μπορεί να είναι δύσκολο να αφαιρεθούν αλλά δεν είναι αδύνατο. είναι αρκετά πιθανό να συμβεί στο στρώμα ενός παιδικού κρεβατιού γι΄ αυτό χρειάζεται σωστή αντιμετώπιση. πάλι μέσα σε οξυζενέ διάλυσε 3 κουταλάκια μαγειρικής σόδας και λίγες σταγόνες υγρό πιάτων. πίεσε ελαφρά πάνω στην λερωμένη επιφάνεια χωρίς όμως να μουλιάσεις το στρώμα και δημιουργήσεις περιττή υγρασία. αν δεν δεις αποτελέσματα, τότε αφού στεγνώσει το σημείο, προχώρησε στην πιο δραστική λύση. δημιούργησε αφρό με λίγο νερό και απορρυπαντικό πλυντηρίου σε σκόνη και τρίψε τον λεκέ με μία βούρτσα. όταν περάσει μισή ώρα αφαίρεσε τα υπολείμματα με ένα πανάκι ποτισμένο με λίγο οξυζενέ και αφού στεγνώσει καθάρισε την επιφάνεια με την ηλεκτρική σκούπα. θα δεις ότι δεν ήταν τόσο τρομερό!

καθαρισμός λεκέδων από μούχλα

η μούχλα σε συνδυασμό με τα βακτήρια συσσωρεύονται στο στρώμα χωρίς να τα βλέπουμε. κυρίως οφείλεται στα υψηλά επίπεδα υγρασίας που υπάρχουν σε ένα χώρο ή μια περιοχή. η μούχλα στο στρώμα είναι, επίσης, η αιτία για αρκετές αλλεργίες και αναπνευστικά προβλήματα. ο καθαρισμός στρώματος κρεβατιού από μούχλα γίνεται πολύ απλά τρίβοντας σαπούνι επάνω στα στίγματά της και βγάζοντας το στρώμα στον ήλιο. ο συνδυασμός σαπουνιού και ηλιακής ακτινοβολίας θα δημιουργήσει μια χημική αντίδραση που θα εξαλείψει τους λεκέδες και τους μύκητες που δημιουργούν το πρόβλημα. ωστόσο, η αντιμετώπιση αυτή είναι περισσότερο επιφανειακή και προτείνεται να προβείς σε βιολογικό καθαρισμό στρώματος για να έχεις καλύτερα αποτελέσματα.

διάφοροι λεκέδες

για πιο εύκολες περιπτώσεις έχουμε και πάλι να προτείνουμε φυσικές λύσεις αντιμετώπισης. αν δεν γνωρίζεις από πού προέρχεται ο λεκές που βρίσκεται στο στρώμα σου τότε μην χρησιμοποιήσεις βαριά καθαριστικά καθώς μπορεί να τα κάνεις χειρότερα. το λεμόνι ή το ξύδι με λίγο αλάτι μπορούν να σε καταπλήξουν με τις καθαριστικές και απολυμαντικές ιδιότητές τους. ακόμη ορισμένοι λεκέδες αφαιρούνται εύκολα με ζεστό νερό, υγρό απορρυπαντικό πιάτων και αμμωνία.

4. αέρισε το στρώμα

η καλύτερη λύση για να αποκτήσεις ένα ζωντανό και φρεσκαρισμένο στρώμα είναι να το αερίσεις. φρόντισε λοιπόν, μία φόρα στους 4 μήνες περίπου να το βάλεις στο πρόγραμμά σου. βγάλε το στρώμα στον κήπο ή την βεράντα σου και άσε τον ήλιο να το αναζωογονήσει και να λειτουργήσει ως απολυμαντικό. η έκθεσή του στον ήλιο και στον καθαρό αέρα θα εξαφανίσει με φυσικό τρόπο τα μικρόβια και την υγρασία. εκτός από αυτό, μπορείς να αερίζεις το στρώμα σου κάθε φορά που αλλάζεις τα σεντόνια σου. πριν τα στρώσεις λοιπόν, άνοιξε τα παράθυρα και άσε το φως και τον αέρα να μπουν στο δωμάτιό σου.

5. σωστή πρόληψη

ο καθαρισμός ενός στρώματος είναι σίγουρα μία απαιτητική δουλειά όμως μπορεί να διευκολυνθεί αν εσύ φροντίσεις να το διατηρήσεις σωστά. ένα βαμβακερό κάλυμμα θα προστατέψει το στρώμα από εύκολους λεκέδες, σκόνη και μυρωδιές λειτουργώντας ως προληπτικό μέτρο. έχει σημασία η προστατευτική αυτή θήκη να είναι αδιάβροχη χωρίς αυτό να σημαίνει ότι πρέπει να είναι πλαστικό το υλικό. αντίθετα αυτό θα προκαλέσει τα αντίστροφα αποτελέσματα και θα συγκρατήσει την υγρασία χωρίς να αφήνει το στρώμα σου να αναπνέει. το αγαπημένο σου στρώμα θα διατηρηθεί σε καλύτερη κατάσταση για πολύ καιρό με ένα βαμβακερό σεντόνι που θα σε γλιτώσει από περιττό κόπο αν το πλένεις συχνά.